**Túl szexi lány a PLÁZSON**

**A mostani hétvége a PLÁZSon már csütörtökön, azaz július 6-án elkezdődik, amikor a Mission: Impossible vetítésével megy a bemelegítés a „Riska hétvégére”. Pénteken fellép Dj PéGé, DJ Dominique, Kefír, Vastag Csaba és az Animal Cannibals, szombaton pedig a „Segítsünk Együtt a Gyermekeknek” jótékonysági koncerten Zoltán Erika, a retró királynője csábít mindenkit táncra.**

A PLÁZS tökéletesen ötvözi a pihenés és a bulizás elemeit: nappal heverészés a napágyon és mártózás a Balatonban, majd amikor lemegy a nap, a kedvenc előadóink koncertjein táncolhatjuk végig az éjszakát a csillagos ég alatt. Ha hétvége, akkor Siófok – ezúttal már csütörtöktől – amikor is egy igazi akció klasszikust, a Mission: Impossible-t nézhetjük a PLÁZS óriás kivetítőjén a Paramount Nyári Mozijában. Érdemes fotót is lőni a csillagok alatti mozizásról, ugyanis akik a helyszínről tesznek fel fotót a Paramount Channel Magyarország Facebook oldalára, nyereménycsomaggal lehetnek gazdagabbak.

Pénteken – a Riska hétvégén - egy kisebb fesztivál, a Beach Party kerekedik majd - Dj Pégé, DJ Dominique, Kefír, Vastag Csaba és az Animal Cannibals váltják egymást.

A PLÁZSnak szívügye, hogy ne csak a kikapcsolódni vágyók érezzék jól magukat náluk, de a rászorulóknak is segítsenek, ezért szombaton, a Riska Segítsünk Együtt a Gyermekeknek jótékonysági hétvégéje kapja meg a színpadot, ahol Zoltán Erika dobogtatja meg a szívünket slágereivel. A „túl szexi lány” már négy évesen tudta, hogy énekesnő szeretne lenni, idén pedig azt ünnepli, hogy harminc éve a pályán van. A tánc a zene az élete és nemcsak a dal szerint: remek énekhangja mellett tánctudásával is ő uralja a showt, amiről mi is megbizonyosodhatunk a PLÁZSon, ahol együtt énekeljük bele a balatoni éjszakába, hogy “Húúú, a buta fiúk… már régen nem csúfolnak!”.